Aluminio-paperezko kapela

Aluminio-paperezko txapela () aluminiozko paperezko orri batetik edo gehiagotatik egindako kapela bat da, edo aluminiozko paperez forratutako kasko arrunt bat. Burmuina mehatxuetatik babesten duen sinesmen edo itxaropenarekin erabiltzen da, hala nola eremu elektromagnetikoak, kontrol edo irakurketa mentala. Babes horretarako etxean egindako tresna mota horiek erabiltzearen nozioa estereotipo bilakatu da, eta gaur egun paranoiaren sinonimo bihurtu da, pertsekuzio eldarnioak eta sasizientzia eta konspirazio teorietan sinestea.

Sare sozialetan, lagunarteko erregistroan, Hegoaldean, eta noizbait kazetaritzan ere "txapelalbal" termino baliokidea erabili izan da. (Albal marka komertzial bat da, besteak beste aluminiozko papera ekoizten duen enpresa baten izena). 

 Jatorria 
Batzuek uste dute horrelako kapelak babesa eskaintzen duela gobernuek, espioiek edo izaki paranormalek erabil ditzaketen pertzepzio estrasentsorialetik edo mikrouhin-entzuketa efektuarengandik. Gobernuaren espioitza edo jazarpena jasaten duten pertsonak direla uste duten hainbat herrialdetako jendeak webguneak, bilera-deiak eta laguntza-bilerak garatu dituzte beren kezkei buruz hitz egiteko, baita buru babeslearen ideiari buruz ere.

 Oinarri zientifikoa 
Erradiazio elektromagnetikoak osasunean dituen ondorioak denbora luzez dokumentatu dira. Milimetro erdiko lodiera duen aluminiozko papera erradiazio elektromagnetikoa 20 kHz-tik gora partzialki blokeatzeko gai da (AM eta FM bandak barne), baina lodiera ezaugarri horiek dituen papera ez da merkaturatzen, eta, beraz, ohiko aurkezpenaren geruza ugari beharko lirateke efektua lortzeko.

1962an, Allan H. Freyk mikrouhin bidezko entzumen-efektua lobulu tenporalaren gainetik jarritako alanbre-sare baten bidez blokea daitekeela ikusi zuen.

2005ean, Massachusettseko Teknologia Institutuko ikasle talde batek egindako ikerketa esperimental baten arabera, aluminiozko paperezko kapelek erabiltzaileak irrati-uhinetatik babesten dituzte probatutako espektroaren zatirik handienean, baina maiztasun batzuk handitzen dituzte, 2,6 GHz eta 1,2 GHz inguru.

 Erreferentziak 

 Kanpo estekak 

Kategoria:Kapelak
Kategoria:Kontrol mentala
Kategoria:Paranoia
Kategoria:Sasizientzia
Kategoria:Kontzeptu gutxiesgarriak
Kategoria:Aluminioa
Kategoria:Babes-ekipamendua
Kategoria:Gogamenaren kontrola
Kategoria:Pertsonen aurkako irainak